## Odluka o osnovicama osiguranja koje se uzimaju za obračunavanje i plaćanje doprinosa i za određivanje prava iz mirovinskog i invalidskog osiguranja individualnih poljoprivrednika od 1. siječnja 1994.

### NN 56/1994 (22.7.1994.), Odluka o osnovicama osiguranja koje se uzimaju za obračunavanje i plaćanje doprinosa i za određivanje prava iz mirovinskog i invalidskog osiguranja individualnih poljoprivrednika od 1. siječnja 1994.

# REPUBLIČKI FOND MIROVINSKOG I INVALIDSKOG OSIGURANJA INDIVIDUALNIH POLJOPRIVREDNIKA HRVATSKE

Na temelju članka 20. Zakona o mirovinskom i invalidskom osiguranju
individualnih poljoprivrednika ("Narodnle novine",br.26/83.,49/83.,57/83,47/86.,40/90.,26/93.i
96/93.) i članka 6. točke 7. Statuta Republičkog fonda mirovinskog i invalidskog
osiguranja poljoprivrednika Hrvatske ("Narodne novine",br.58/90.
i 21/92.), Upravni odbor Republičkog fonda mirovinskog i invalidskog osiguranja
individualnih poljoprivrednika Hrvatske,na sjednici održanoj 18. srpnja
1994.,donosi

## ODLUKU

### o osnovicama osiguranja koje se uzimaju za obračunavanje i plaćanje doprinosa i za određivanje prava iz mirovinskog i invalidskog osiguranja individualnih poljoprivrednika od 1. siječnja 1994.

1. Osiguranici, individualni poljoprivrednic!, plaćaju doprinos za mirovinsko
i invalidsko osiguranje individualnih poljoprivrednika, prema osnovicama
utvrđenim ovom odlukom.

2. Osiguranici - individualni poljoprivrednici koji su osigurani kao
predstavnici kućanstva (članak 11. stavak 1. točka 1. Zakona) razvrstavaju
se u osnovice osiguranja ovisno o visini katastarskog prihoda u tekućoj
godini u devet grupa, i to:

```
1.                              do      1.565,00K       kat. prihoda    - 253,26K
2.preko 1.565,00K       do      3.130,00K       kat. prihoda    - 324,15K
3.preko 3.130,00K       do      4.690,00K       kat. prihoda    - 385,01K
4.preko 4.690,00K       do      6.26400K        kat. prihoda    - 455,89K
5.preko 6.264,00K       do      8.144,00K       kat. prihoda    - 516,71K
6.preko 8.144,00K       do      11.274,00K      kat. prihoda    - 607,86K
7.preko 11.274,00K      do      15.658,00K      kat. prihoda    - 699,08K
8.preko 15.658.00K      do      22.862,00K      kat. prihoda    - 790,23K
9.preko 22.862,00K                              kat. prihoda    - 891,54K

```

3. Za-osiguranike individualne poljoprivrednike koji se u svrhu privređivanja
samostalno bave ribolovom kao jedinim ili glavnim zanimanjem (članak 11.
stavak 1. točka 2. Zakona) i osiguranike individualne poljoprivrednike
koji se u svrhu privređivanja bave poljoprivrednom djelatnošću kao jedinim
ili glavnim zanimanjem a nemaju katastarski prihod (članak 11. stavak 1.
točka 3. Zakona) utvrđuje se prosječni katastarski prihod u svoti od 27.221,00
K.

prosječni katastarski prihod iz stavka 1. ove točke služi kao osnovica
za plaćanje doprinosa za mirovinsko i invalidsko osiguranje prema članku
86. stavak 1. točke 5. Zakona.

4. Za osiguranike iz točke 3. ove odluke, utvrđuje se prema prosječnom
katastarskom prihodu od 27.221,00 K osnovica osiguranja od 891,54 K koja
služi za obračunavanje i plaćanje doprinosa prema članku 86. stavku 1.
točki 1. Zakona i za određivanje prava iz mirovinskog i invalidskog osiguranja.

5. Za osiguranike, individualne poljoprivrednike, koji su osigurani
kao članovi kućanstva (članak 11. stavak 1. točka 4. do 6. Zakona) utvrđuje
se osnovica osiguranja od 241,78 K, koja služi za obračunavanje i plaćanje
doprinosa prema članku 86. stavku 1. točki 1. Zakona i za određivanje prava
iz mirovinskog i invalidskog osiguranja.

6. Osim osnovica osiguranja utvrđenih u točki 2., 4. i 5. ove odluke
utvrđuju se još sljedeće više osnovice osiguranja:

1.013,09 K

1.215,80 K

2.105,42 K.

7. Osiguranik - individualni poljoprivrednik i član kućanstva koji je
osiguran kao individualni poljoprivrednik, može na svoj zahtjev hiti razvrstan
u bilo koju višu osnovicu iz točke 2. ili 6. ove odluke, koja je viša od
one u koju je razvrstan prema točki 2., 4. ili 5. ove odluke.

8. Razvrstavanje u višu osnovicu osiguranja provodi se na osnovi rješenja
direktora Republičkog fonda mirovinskog i irkvalidskog osiguranja individualnih
poljoprivredni ka Hrvatske, koje sadrži podatke o razrezu i obračunu doprinosa
za mirovinsko i invalidsko osiguranje.

Direktor može ovlastiti rukovoditelje područnih služba Republičkog fonda
mirovinskog i invalidskog osiguranja radnika Hrvatske, da donesu rješenja
o razvrstavanju u višu osnovicu osiguranja.

9. Zahtjev za izbor više osnovice osiguranja u godini 1994. može se
podnijeti do 31. prosinca 1994.

10. Osiguranicima - individualnim poljoprivrednicima koji podnesu prijave
na poljoprivredno osiguranje, a svojstvo osiguranika stječu počevši od
1. siječnja 1980. ili kojim kasnijim datumom, Služba Republičkog fonda
mirovinskog i invalidskog osiguranja radnika Hrvatske razrezat će doprinos
po stopi i osnovici osiguranja koje se primjenjuju u godini 1994. za sva
prethodna razdoblja koja se računaju u mirovinski staž u svojstvu osiguranika
- individualnog poljoprivrednika.

11. Na dan stupanja na snagu ove odluke prestaje vrijediti Odluka o
privremenoj osnovici osiguranja koja se uzima za obračunavanje i plaćanje
doprinosa i za određivanje prava iz mirovinskog i invalidskog osiguranja,
individualnih poljoprivrednika od 1. siječnja 1994. ("Narodne novine",
broj 26/94.).

12. Ova odluka stupa na snagu osmoga dana nakon objave u "Narodnim
novinama", a primjenjivat će se od 1. siječnja 1994.

Klasa:141-13/94-01/2935

Urbroj : 343-99-01/94

Zagreb, 18. srpnja 1994.

Predsjednik Upravnog odbora Republičkog fonda mirovinskog i
invalidskog osiguranja individualnih poljoprivrednika

**dr. Stjepan Blažinkov, v. r.**

Odluka, NN 56/1994-1032
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)